

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 28.martā Nr.**179**

(prot.Nr.**12**, **37**.§)

**Par līdzekļu piešķiršanu no pamatbudžeta programmas**

 **„Izdevumi neparedzētiem gadījumiem” kartodroma Blāzmas ielā 11, Daugavpilī, būvprojekta minimālā sastāvā izstrādei , būvprojekta ieceres dokumentācijas (master-plan) saskaņošanai CIK-FIA (Commission Internationale de Karting-FIA) un būvprojekta saskaņošanai būvvaldē**

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 16.panta otro daļu, Daugavpils pilsētas domes 2019.gada 14.februāra saistošo noteikumu Nr.5 „Par Daugavpils pilsētas pašvaldības budžetu 2019.gadam” 8.punktu,

sakarā ar 2017.gada 29.novembrī starp Daugavpils pilsētas domi (turpmāk – Dome), reģistrācijas Nr.90000077325, un SIA “REM PRO”, reģistrācijas Nr.41503041904, noslēgtā Uzņēmuma līgumu par kartodroma, Blāzmas ielā 11, Daugavpilī, būvprojekta minimālā sastāvā izstrādi, būvprojekta ieceres dokumentācijas (master-plan) saskaņošanu CIK-FIA (Commission Internationale de Karting-FIA) un būvprojekta saskaņošanu būvvaldē daļējo izpildi - saskaņota būvprojekta iesniegšanu ekspertīzes veikšanai, ņemot vērā Daugavpils pilsētas domes Finanšu komitejas 2019.gada 28.marta ārkārtas sēdes protokolu Nr.9, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Piešķirt līdzekļus no pamatbudžeta programmas „Izdevumi neparedzētiem gadījumiem” 20326 EUR (divdesmit tūkstoši trīs simti divdesmit seši eiro) Daugavpils pilsētas domei (reģ.Nr.90000077325, juridiskā adrese: K.Valdemāra iela 1, Daugavpils, LV-5401) kartodroma Blāzmas ielā 11, Daugavpilī, būvprojekta minimālā sastāvā izstrādei, būvprojekta ieceres dokumentācijas (master-plan) saskaņošanai CIK-FIA (Commission Internationale de Karting-FIA) un būvprojekta saskaņošanai būvvaldē.

2. Apstiprināt pamatbudžeta programmas “Sporta objektu investīciju projekti” ieņēmumu un izdevumu tāmes grozījumus 2019.gadam, saskaņā ar pielikumu.

3. Domes Finanšu daļai kārtējos pašvaldības budžeta grozījumos samazināt 2019.gada 14.februāra saistošo noteikumu Nr.5 „Par Daugavpils pilsētas pašvaldības budžetu 2019.gadam” 9.pielikuma otro rindu “Kartodroma “Blāzma” būvprojekta izstrāde par 20326 EUR (divdesmit tūkstoši trīs simti divdesmit seši eiro).

Pielikumā: Daugavpils pilsētas domes budžeta programmas “Sporta objektu investīciju projekti” ieņēmumu un izdevumu tāmes grozījumi 2019.gadam.

Domes priekšsēdētājs *(personiskais paraksts)* A.Elksniņš